PATVIRTINTA

Gimnazijos direktoriaus

2021 m. lapkričio 11 d.

įsakymas Nr. V1-143

ŠAKIŲ R. GRIŠKABŪDŽIO GIMNAZIJOS

UGDYMO KARJERAI ORGANIZAVIMO

TVARKOS APRAŠAS

I SKYRIUS

BENDROSIOS NUOSTATOS

1. Ugdymo karjerai tvarkos aprašas (toliau – Aprašas) nustato ugdymo karjerai paslaugų teikimo tvarką gimnazijoje, atsakingus už ugdymo karjerai paslaugų teikimą asmenis ir jų funkcijas.

2. Aprašas parengtas ir ugdymas karjerai mokykloje vykdomas vadovaujantis Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. liepos 4 d. įsakymu Nr. V-1090/A1-314 „Dë1 profesinio orientavimo vykdymo tvarkos aprašo patvirtinimo“ ir Lietuvos Respublikos švietimo ir mokslo ministro 2014 m. sausio 15d. țsakymu Nr. V-72 „Dėl ugdymo karjerai programos patvirtinimo“ ir kitais galiojančiais teisės aktais bei mokyklos darbo tvarką reglamentuojančiais dokumentais.

3. Ugdymo karjerai tikslas – sudaryti sąlygas mokiniams ugdytis karjeros kompetencijas, būtinas sėkmingam mokymosi krypties, profesijos ir/ar darbinės veiklos pasirinkimui, perėjimui iš mokymo aplinkos į darbinę aplinką, tolesnei profesinei raidai ir mokymuisi visą gyvenimą.

4. Siekiama, kad mokiniai:

4.1. pažintų karjerai svarbias asmenybės charakteristikas, socialinę aplinką ir socialinių vaidmenų įvairovę;

4.2. remdamiesi išsamiu savęs ir darbo pasaulio pažinimu, priimtų adekvačius karjeros sprendimus;

4.3. mokymosi ir laisvalaikio veiklose taikytų ir tobulintų karjerai svarbiausias bendrąsias kompetencijas;

4.4. būtų pasirengę sėkmingai pereiti į kitą karjeros (mokymosi ar darbo) aplinką ir ieškoti darbo.

5. Ugdymo karjerai specialisto veiklos uždaviniai:

5.1. teikti rekomendacijas klasių vadovams, mokytojams dalykininkams ir kitiems mokyklos darbuotojams dėl ugdymo karjerai temų įtraukimo į ugdymo turinį;

5.2. organizuoti individualias ir/ar grupines konsultacijas mokiniams ir/ar jų tėvams (globėjams) ugdymo karjerai klausimais;

5.3. analizuoti ir įvertinti individualias mokinių karjeros galimybes, padėti priimti motyvuotą sprendimą dėl tinkamumo konkrečiai profesijos sričiai;

5.4. organizuoti įvairias veiklas, susijusias su karjeros pažinimu (ekskursijos, susitikimai su įvairių sričių specialistais ir pan.);

5.5. nuolat tobulinti dalykines kompetencijas, padedančias tinkamai konsultuoti mokinius, jų tėvus (globėjus), mokytojus ugdymo karjerai klausimais.

6. Šiame Apraše vartojamos sąvokos:

6.1.Ugdymo karjerai specialistas – gimnazijoje dirbantis pedagogas, turintis kompetencijų organizuoti ugdymą karjerai ir jo sklaidą mokykloje.

6.2. Ugdymas karjerai – veikla, apimanti žinių apie švietimo sistemą (priėmimo taisykles ir mokymosi sąlygas, studijų programas, jų turinį, trukmę, formas ir kt.), specialybių ir profesijų pažinimą (turinį, ypatumus ir reikalavimus), darbo rinką (profesijų pasaulį, darbo jėgos paklausą ir pasiūlą bei kt.)ir profesinės karjeros galimybių teikimą.

6.3. Ugdymo karjerai pagalba – pagalba mokiniams ir/ar jų tėvams (globėjams) renkantis jiems ir/ar vaikams (globotiniams) mokymosi profilį ar profesiją atsižvelgiant į jų individualias savybes (interesus, gebėjimus, polinkius), konkrečių profesijų ypatumus bei mokymosi, studijų ir darbo galimybes.

II SKYRIUS

 ATSAKINGI ASMENYS IR JŲ FUNKCIJOS

7. Ugdymo karjerai veiklas organizuoja, koordinuoja ugdymo karjerai specialistas:

7.1. atsako už ugdymo karjerai sklaidą mokykloje ir už jos ribų;

7.2. bendradarbiauja su ugdymą karjerai teikiančiomis organizacijomis;

7.3. organizuoja ugdymo karjerai renginius mokiniams, mokyklos bendruomenei, tėvams (globėjams);

7.4. užtikrina informacijos apie ugdymo karjerai veiklų sklaidą;

7.5. nuolat dalyvauja kvalifikacijos kėlimo ir kompetencijų tobulinimo kursuose, susijusiuose su ugdymu karjerai;

7.6. moko rasti ir efektyviai panaudoti karjeros informaciją, planuoti karjerą;

7.7. supažindina su Marijampolės apskrityje veikiančiomis institucijomis, teikiančiomis profesinio informavimo bei konsultavimo paslaugas;

7. 8. tariasi su rajono valstybinių bei privačių įstaigų, įmonių vadovais dėl galimybės mokiniams atlikti praktiką (bent 1 dienos).

8. Mokyklos mokytojai ugdo mokinių veiklos planavimo, mokėjimo mokytis kompetencijas savo dalykų pamokose.

9. Klasių vadovai:

9.1. organizuoja išvykas ir ekskursijas į įvairias įstaigas, ugdymo karjerai renginius;

9.2. bendradarbiauja su ugdymo karjerai specialistu;

9.3. stebi, informuoja, konsultuoja vadovaujamos klasės mokinius ir/ar jų tėvus (globėjus) ugdymo karjerai klausimais;

9.4. kelia kvalifikaciją tobulindami ugdymo karjerai organizavimui reikalingas kompetencijas;

9.5. organizuoja ugdymo karjerai kompetencijų ugdymui skirtas valandėles (ne mažiau kaip 3 val. per mokslo metus).

10. Tėvai (globėjai) domisi savo vaikų (globotinių) gebėjimais ir polinkiais, tolesnio mokymosi, karjeros galimybėmis, bendradarbiauja su ugdymo karjerai specialistu, klasių vadovais ir dalykų mokytojais.

11. Mokiniai siekia bendradarbiaujant su ugdymo karjerai specialistu, dalykų mokytojais, klasių vadovais ir tėvais (globėjais) pažinti savo polinkius ir gabumus, numatyti galimas karjeros perspektyvas ir galimybes.

IIISKYRIUS

UGDYMO KARJERAI ORGANIZAVIMAS

12. Ugdymo karjerai paslaugos teikiamos tokia tvarka:

12.1. Mokytojai:

12.1.1. 1-4 klasių mokinius supažindina su jų socialinėje aplinkoje esančių profesijų atstovais, skatina pažinti profesijų skirtumus, ugdo mokinių savęs pažinimo kompetencijas;

12.1.2. 5-8, I-IV klasių mokiniams teikia pažintinę informaciją apie specialybes, mokymosi ir studijų galimybes, profesijas; supažindina su ugdymo karjerai šaltiniais, pataria, kur rasti ugdymo karjerai institucijas, aptaria profesijos pasirinkimui reikalingas savybes, išsilavinimą.

12.2. Klasių vadovai:

12.2.1. 1-4 klasių mokinius skatina pažinti socialinę aplinką, tyrinėti veiklų įvairovę, jausti poreikį išmokti mokytis, domėtis profesijomis ir žmonių karjeromis, siekti veikti tikslingai, siekti sąmoningai, savarankiškai ir atsakingai apsispręsti kasdienėse situacijose, planuoti kasdienes veiklas, sėkmingai adaptuotis ir veikti mokykloje, jų tėvus (globėjus) supažindina su vaikų (globotinių) pasiekimais;

12.2.2. 5-8, I-IV klasių mokiniams, jų tėvams (globėjams) teikia pažintinę ir/ar pažintinę informaciją apie specialybes, mokymo ir studijų sistemą, priėmimo sąlygas, darbo rinką, supažindina su ugdymo karjerai šaltiniais ir institucijomis.

12.3. Ugdymo karjerai specialistas:

12.3.1. 1-4 klasių mokiniams, klasių vadovams, tėvams (globėjams) teikia pagrindinę informaciją, susijusią su savęs pažinimo kompetencijų ugdymu, profesijų, esančių artimiausioje socialinėje aplinkoje, pažinimu;

12.3.2. 5-8, I-IV klasių mokiniams, klasių vadovams, tėvams (globėjams) teikia pažintinę ir/ar tikslinę informaciją apie specialybes, mokymosi ir studijų galimybes, darbo rinką, ypatumus ir reikalavimus, mokymosi ir studijų galimybes, priėmimo sąlygas ir kitą informaciją, supažindina su informacijos paieškos svetainėmis.

12.3.3. mokytojams teikia informaciją apie specialybes ir su jomis susijusiais klausimais ir konsultuoja dėl ugdymo karjerai temų įtraukimo į dalyko ugdymo turinį;

12.3.4. organizuoja įvairias su ugdymu karjerai susijusias veiklas už gimnazijos ribų;

12.3.5. tobulina dalykines ir asmenines kompetencijas dalyvaudamas kvalifikacijos tobulinimo renginiuose.

IVSKYRIUS

UGDYMO KARJERAI ORGANIZAVIMO KOORDINAVIMAS

13. Ugdymo karjerai organizavimą kuruoja direktoriaus pavaduotojas ugdymui.

14. Ugdymo karjerai klausimai pagal poreikį aptariami vaiko gerovės komisijos posėdžiuose. Su posėdžių nutarimais, jei reikia, supažindinama gimnazijos bendruomenė.

IVSKYRIUS

BAIGIAMOSIOS NUOSTATOS

15. Aprašas skelbiamas gimnazijos internetinėje svetainėje. Mokiniai su Aprašo nuostatomis supažindinami klasės valandėlės metu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_